पीएनबी तथा विवाद के घेरे में आए बाकी बैंकों के शीर्ष प्रबंधन को मामले में बहुत सारी बातें स्पष्ट करनी होंगी. निचले स्तर के दो कर्मचारियों पर दोष मढ़ने भर से वे बचकर नहीं निकल सकते. यह बात सही है कि मेहता ने सीबीआई में एफआईआर की थी लेकिन यह कदम बहुत देर से उठाया गया और मामले की गंभीरता के लिहाज से इसे पर्याप्त भी नहीं कहा जा सकता. उम्मीद की जा सकती है कि जांच एजेंसी मामले की तह में जाएगी और मैनेजमेंट के शीर्ष स्तर के अधिकारियों को अपने घेरे में लेगी.